Pogosta vprašanja – štipendije

*Na elektronskem obrazcu sem pripel/a obvezno priponko, pa mi vseeno napiše, Podatek je obvezen.*

Vedno ko izberete datoteko za uvoz, jo obvezno shranite s klikom na gumb Shrani poleg vnosnega polja.

Preverite vse priponke na strani, tudi od vrha strani. V kolikor samo eno od obveznih polj z zvezdico ali pa obveznih priponk manjka, se obvestilo izpiše pri vseh poljih na strani.

*V elektronskem obrazcu so polja z* ***oranžnim vprašajem****, kaj to pomeni?*

Nekatera polja vsebujejo **namige**, ki olajšajo izpolnjevanje. Označeni so z oranžnim vprašajem. Za ogled namiga se z miško **premaknite (ne klikajte)** na oznako in namig se vam prikaže.

Odgovore na vsa vprašanja v zvezi z elektronskim obrazcem najdete v dokumentu **e-JR Uporabniška dokumentacija**.

*V elektronskem obrazcu so polja z* ***zvezdico****, kaj to pomeni?*

Polja označena z zvezdico so **obvezna**, kar pomeni, da jih mora uporabnik za uspešno oddajo vloge obvezno izpolniti.

Odgovore na vsa vprašanja v zvezi z elektronskim obrazcem najdete v dokumentu e-JR Uporabniška dokumentacija.

*V elektronskem obrazcu je potrebno napisati »****Naslov projekta«****, kaj napišem v to polje?*

Kot je navedeno v polju z namigom vpišite naziv izobraževalne ustanove za katero se prijavljate na razpisu in državo študija. Naziv vpišite v slovenskem jeziku.

*Kaj pomeni gumb hišice ob polju s poštno številko?*

Ob izpolnjeni poštni številki gumb hišice na desni pomaga izpolniti vrednosti. Odgovore na vsa vprašanja v zvezi z elektronskim obrazcem najdete v dokumentu e-JR Uporabniška dokumentacija.

*Ali lahko dokumente za razpis prevedem sam/a?*

Dokumente, ki jih priložite razpisu, lahko prevedete tudi sami. Ministrstvo lahko kadarkoli med postopkom naknadno zahteva tudi uradno prevedene dokumente.

*Kdaj moram priložiti potrdilo o vpisu?*

Izjavo o potrdilu o vpisu mora prijavitelj priložiti v razpisnem roku. Z izjavo se tudi zavežete, da boste samo potrdilo o vpisu predložili najkasneje do 18. 10. 2022 (oz. do 1. 3. 2023, če se študij začne v spomladanskem semestru) in ga morate do takrat tudi predložiti in sicer v pisni obliki na naslov Ministrstva za kulturo, Maistrova 10, 1000 Ljubljana.

*Ali se lahko prijavim za več študijev hkrati?*

Prijavitelj se na razpis lahko prijavi samo z eno vlogo, in sicer samo za eno smer na eni izobraževalni instituciji.

*Ali se lahko prijavim na razpis JPR-ŠTIPD-2022 na točko 1.2. razpisa za izredno nadarjene, če bom v letošnjem šolskem letu opravljal maturo?*

Ne.

Na točko 1. 2. razpisa JPR-ŠTIPD-2022 se lahko prijavijo prijavitelji, ki se izjemoma vpisujejo javno veljaven program prve bolonjske stopnje dodiplomskega študija in nimajo opravljene mature ter ne bodo zaključili pete izobrazbene stopnje in hkrati v letu 2022 ne izpolnjujejo pogojev za pristop k opravljanju mature (še niso bili in tudi v letu 2022/23 niso vpisani v zaključni letnik ali opravili maturitetnega tečaja), pa jim izjemoma na podlagi avdicije šola to omogoča.

*Moja šola izdaja listino o javni veljavnosti programa, ali moram pri prijavi na JPR-ŠTIPD-2022 priložiti tudi dokument na vzorcu o javni veljavnosti programa.*

Ne, vzorec je zgolj v pomoč. Če šola izdaja svojo listino, lahko priložite ustrezno listino o javni veljavnosti programa s prevodom.